 Jeremaya 4  Izrel, ọ bụrụ na ị chọrọ ịlọghachi, ka Jehova kwuru, i nwere ike ịlọghachikwute m. Ọ bụrụkwa na i wepụsịa ihe arụ gị nihi m, ị gaghị abụ onye gbara ọsọ.Ọ bụrụkwa na ị ga-aṅụ iyi, sị, Dị nnọọ ka Jehova dị ndụ neziokwu, nikpe ziri ezi na nezi omume! mba dị iche iche ga-enweta ngọzi nime ya, ọ bụkwa ya ka ha ga-eji na-anya isi.Nihi na nke a bụ ihe Jehova gwara ndị Juda na Jeruselem: Kọọnụ ala ubi unu, kwụsịkwanụ ịgha mkpụrụ netiti ogwu.Bienụ onwe unu úgwù maka Jehova, biekwanụ obi unu úgwù, unu ndị Juda na ndị bi na Jeruselem; ka ọnụma m ghara inwuru dị ka ọkụ, o wee ree unu, nenweghị onye ga-emenyụ ya, nihi omume ọjọọ unu.Kọọnụ ya na Juda, kwusaakwanụ ya ọbụna na Jeruselem, kwupụtakwanụ ya, fụọkwanụ opi nala ahụ dum. Tienụ mkpu noké olu, sị: Zukọtanụ, ka anyị banye nobodo ndị e wusiri ike.Gwunye ihe mgbaàmà nke na-egosi ụzọ Zayọn. Chọta ebe ị ga-agbaba. Eguzola otu ebe. Nihi na m ga-esi nebe ugwu weta ọdachi, weta ọbụna oké mbibi.Ọ pụtawo dị ka ọdụm nke si nobere ọhịa ọ nọ pụta, onye ahụ nke na-ebibi mba dị iche iche amalitewo njem; o siwo nobodo ya bilie ka o mee ka ala gị bụrụ ihe ijuanya. Obodo gị niile ga-aghọ mkpọmkpọ ebe nke na ọ dịghị onye ga-ebi na ha.Nihi nke a, keenụ ákwà iru uju núkwù. Tienụ aka nobi, tiekwanụ mkpu ákwá, nihi na iwe dị ọkụ nke Jehova na-eweso anyị adajụbeghị.Ọ ga-erukwa nụbọchị ahụ, ka Jehova kwuru, na obi eze na obi ndị isi ga-ala niyi; a ga-emekwa ka ndị nchụàjà nọrọ ná mgbagwoju anya, ọ ga-ejukwa ndị amụma anya.M wee sị: Ewoo, Ọkaakaa Onyenwe anyị Jehova! Nezie, ị ghọgbuwo nnọọ ndị a, ghọgbuokwa Jeruselem, na-asị, Udo ga-adịrị unu, ma mkpụrụ obi ha nọ nihe ize ndụ nihi mma agha.Noge ahụ, a ga-agwa ndị a, gwakwa Jeruselem, sị: E nwere ifufe na-ekpo ọkụ nke si nụzọ ndị e ji ụkwụ waa nala ịkpa fere na-aga nebe ada bụ ndị m nọ; ọ bụghị maka ịfụcha ihe, ọ bụghịkwa maka ime ka ihe dị ọcha.Ifufe ahụ nke na-efesi ike sikwa nebe ndị ahụ ferute nebe m nọ. Ugbu a, m ga-ekwupụtara ha mkpebi ikpe m.Lee! Ọ ga-abịa dị ka mmiri rujuru nígwé, ụgbọ ịnyịnya ya dịkwa ka oké ifufe mmiri. Ịnyịnya ya na-efe ọsọ karịa ugo. Anyị efuola, nihi na e bukọrọwo ihe anyị!Jeruselem, sachapụ ihe ọjọọ nobi gị, ka e wee zọpụta gị. Ruo ole mgbe ka ị ga na-eche echiche na-ezighị ezi?Nihi na e nwere olu si na Dan na-ekwu okwu, o sikwa nógbè Ifrem bụ ugwu ugwu na-ekwusa ihe ọjọọ.Kwuonụ banyere ya, ee, gwanụ ya mba dị iche iche. Kwusaanụ ya megide Jeruselem.Ha agbawo ya gburugburu imegide ya dị ka ndị na-eche ubi nche, nihi na o nupụworo m isi, ka Jehova kwuru.A ga-akwụ gị ụgwọ maka ụzọ gị na omume gị. Ihe a bụ ọdachi nke ga-adakwasị gị, nihi na ọ dị ilu; nihi na o ruwo gị nobi.Eriri afọ m, eriri afọ m! Obi na-egbusi m mgbu ike. Obi m na-agba ghara ghara. Apụghị m ịgbachi nkịtị, nihi na mkpụrụ obi m anụwo ụda opi, ya bụ, opi agha.Ọ bụ oké mbibi ka e tiri mkpu ya, nihi na e bukọrọwo ihe niile dị nala a dum. Na mberede, e bibiwo ụlọikwuu m, notu ntabi anya, e bibikwara ákwà ụlọikwuu m.Ruo ole mgbe ka m ga na-ahụ ihe mgbaàmà, na-anụkwa ụda opi?Nihi na ndị m dị nzuzu. Ha amaghị m. Ha bụ ụmụ na-amaghị ihe; ha abụghị ndị nwere nghọta. Ha bụ ndị maara ihe nime ihe ọjọọ, ma nime ihe ọma, ha bụ ndị na-amaghị ihe.Ahụrụ m ala ahụ, ma, lee! ọ tọgbọ chakoo, bụrụkwa mkpọmkpọ ebe; ahụkwara m eluigwe, ìhè ya adịkwaghị.Ahụrụ m ugwu dị iche iche, ma, lee! ha na-ama jijiji, ugwu nta niile nọkwa na-eme mkpatụ.Ahụrụ m, ma, lee! e nweghị mmadụ nọnụ, anụ ufe niile nke eluigwe efepụsịwokwa.Ahụrụ m, ma, lee! ubi mkpụrụ osisi aghọwo ala ịkpa, a kwatuwokwa obodo ya niile. Ọ bụ Jehova kwaturu ya nihi oké iwe ya.Nihi na nke a bụ ihe Jehova kwuru: Ala ahụ dum ga-aghọ ebe tọgbọrọ nefu, ọ bụ na mụ agaghị ekpochapụ ya?Nihi ya, ala ahụ ga-eru uju, eluigwe ga-agbakwa ọchịchịrị. Ọ bụ nihi na ekwuwo m ya, echebaworo m ya echiche, enweghịkwa m mwute, agaghịkwa m ala azụ nime ya.Obodo ahụ dum na-agba ọsọ nihi mkpọtụ nke ndị na-agba ịnyịnya na ndị na-agba ụta na-eme. Ha agbabawo nobere ọhịa dị iche iche, ha agbagowokwa nelu nkume dị iche iche. A gbapụwo nobodo niile, ọ dịghịkwa onye bi na ha.Ugbu a e bukọọrọ ihe niile i nwere, gịnị ka ị ga-eme, ebe ọ bụ na ị na-eyibu ákwà dị oké ọnụ ahịa, ebe ọ bụ na ị na-ejibu ihe ịchọ mma ọlaedo achọ onwe gị mma, ebe ọ bụ na ị na-etebu uri anya ka anya gị buo ibu? Ọ bụ nefu ka ị na-achọbu onwe gị mma. Ndị ọ na-agụ agụụ ka gị na ha nwee mmekọahụ ajụwo gị; ha anọwo na-achọ mkpụrụ obi gị.Nihi na m nụrụ olu yiri nke nwaanyị na-arịa ọrịa, mkpu ákwá nke na-ada ka nke nwaanyị na-amụ nwa mbụ ya, bụ olu ada bụ Zayọn, onye ọ na-esiri ike ikute ume. Ọ gbasara ọbụ aka ya, na-asị: Efuola m, nihi na ike agwụwo mkpụrụ obi m nihi ndị na-egbu mmadụ! 